Document ID: /roh_data/filtered/fineweb-2-filterrobots_roh.jsonl.gz/2873

La raschun per il naufragi da la coaliziun è cunzunt la dispita davart l’elecziun da Paolo Savona sco minister d'economia e finanzas, perquai ch'el saja fitg critic envers la zona da l'euro e la Germania. Avant aveva il schef dal stadi, Matarella, exprimì ses veto cunter l'elecziun da Savona.
Conte ha uschia tratg las consequenzas dal veto da Mattarella cunter la proposta da Paolo Savona sco minister d'economia. La Lega ha vulì insister per tut pretsch sin Savona. – Dapi la fundaziun da la Republica taliana il 1946 n'hai anc mai durà uschèditg da furmar ina nova regenza.
Envidà Cottarelli
Per glindesdi ha Mattarella envidà l'expert d'economia Carlo Cottarelli per discurs, uschia ha ditg in pledader. Quai pudess muntar che Mattarella planisescha ina regenza transitorica fin ch'i dat elecziuns novas.
En l’Italia sto il president l’emprim approvar il cabinet, avant che lez po vegnir elegì dal parlament. Tant per la Lega sco er per il Movimento Cinque Stelle è la decisiun da Mattarella in’attatga sin ils principis d’ina democrazia.
RR novitads 21:00